Document ID: /roh_data/filtered/fineweb-2-filterrobots_roh.jsonl.gz/13231

Ils organisaturs da las cursas vivan actualmain da la speranza. Sco quai ch'il president dal comité d’organisaziun Ruedi Niederer di, saja da sperar che l’aura fetschia cun proxima dumengia. Cler è dentant gia uss ch’i vegn a dar ina sperdita quest onn. Cun ina buna segunda dumengia vegnissan ins però anc da spendrar la situaziun. Il futur da las cursas da chavals a Maiavilla è dentant intschert. Actualmain na sa il president Ruedi Niederer co i giaja vinavant cun l’eveniment.
Davos il futur da las cursas met jau simplamain blers segns da dumonda.
Pervia da la plievgia hai dà la dumengia vargada naginas cursas da chavals a Maiavilla. Il terrain era uschè lom, che las cursas n'eran betg pussaivlas. La segirezza per ils chavals ed ils chavaltgaders na pudeva betg vegnir garantida, avevan ils organisaturs communitgà.
RR actualitad 08:00